Nyeste Skilderie af Kiøbenhavn, 1806-10-11
Under den gamle Franske Regjering var Connetablen Kronens fornemste Betjent, havde umiddelbar samme Rang som Prindser af Kongeligt Blod, og commanderede Armeen, næst Kongen. Ludvig den Trettende ophævede 1627 denne Værdighed ved et Edict, og overdrog Marchallerne af Frankrige det Kald, som ellers tilkom Connetablen. Siden blev de paa en vis Maade etableret deels under Marchal Turenne, deels i Due de Vendome, og endelig i Moritz, Greve af Sachsen, som Kongen gav Prædicatet Capitain General eller Generallissimi, for at udmærke dem fra Marchaux de France. har tilkjendegivet, at hans Haf erkjender Rhinforbundet og ikke har noget imod de politiske Forandringer i det sydlige Tydskland. Er Preussens Rustning, hedder det endvidere, en Følge af en Coalation med Rusland eller blot af Jntriquerne mellem de forskjellige Partier i Berlin, eller af Cabinettets Ubesindighed, Sigte de til at tvinge Sachsen, Hessen og Hansestæderne til at indgaae Forbindelser, som de to sidste Magter ikke synes at ville indgaae? Skulde Preussen selv vilde tvinge os til at afstaae fra den Erklæring: at Hansestæderne ikke skulde kunne sammentræde i noget særeget Forbund? J det hele Brev betragter Keiseren Preussens Fremfærd som en Gaade. Vi have, siger han, i en heel Maaned ikke agtet alle disse Rustninger. Vor Taalmodighed har kun forøget disse Forvirringer, der ville styrte Preussen i den meest uforsigtige Kamp. Keiseren tilkjendegiver Kongen af Bayern at det Tilfælde nu er indtruffet, at Rhinforbundets Souverainer bør ruste sig, for at forsvare deres Lande og deres Tarv, og forbinder sig selv til at stille 300,000 Mand istedet for de 200,000 Frankrige i Tractaten har lovet. Han anmoder Kongen, at lade sine Tropper, som han bestandig har holdt paa Krigsfod, sættes i fuldkommen marchfærdig Stand, for at virke med imod Preussen, dersom det skulde vilde bruge Vold. Paa samme Maade har Keiseren tilskrevet de øvrige af Rhinforbundets Souverainer, hvis Tal nylig er blevet forøget med Førsten af Würsburg, den Tydske Keisers Broder. 6000 Mand Bayerer støde til Bernadottes Armee. Fjorten Franske Pengevogne med to Spænd Heste, ere allerede afgaaede til Würsburg, som er besat af Franske Tropper. Medens man saa eftertrykkelig ruster sig i Tydskland, er i det Russiske Senat d. 30 Aug. blevet oplæst et Manifest, hvori det blandt andet hedder, at Keiseren midt under sin Medvirkning til Fredens Tilveiebringelse, havde hans Forbundnes Stilling og Frankriges daglig tiltagende Forstørrelsesaand og Herskesyge tvunget ham til, at tage virksom Deel i en Krig, hvis uheldige Følger ere bekjendte. De med Frankrige siden begyndte Fredsbetingelser fandtes uantagelige, men alligevel er han dog ikke utilbøielig til Fred, og har foreslaaet Grundbetingelser, der ere ligesaa billige som fredelige. Fred eller Krig vil være en Følge af disse Betingelser. Men dersom Freden ikke skulde tilveiebringes, da vil Keiseren anvende al den Anstrængelse, han skylder det Russiske Navns Hæder, Fædrenelandets Sikkerhed, sine Forbunds Hellighed og Europas almindelige Redning. - Østerrige bliver imidlertid neutral, og for at forsvare sin bevæbnede Neutralitet sammentrækker det en Armee i Bøhmen, og en anden i Østerrige. Et Russisk Armeecorps skal, som det hedder, være paa Marchen igjennem Øst- og Syd Preussen til Schlesien, og en Convention angaaende dens Underholdning skal være sluttet. Sachserne have allerede begyndt at forene sig med Preusserne, og Kongen af Preussens Hovedqvarteer, er i Naumburg (i Sachsen, 7 1/2 Mile fra Leipzig), bekjendt i Historien af Hussiternes Beleiring.